„DOBRE, ĽUDIA, TAK VITAJTE SPÄŤ...“
„RADA VÁS VŠETKÝCH VIDÍM...“
„TEŠÍ MA, ŽE RODINA SA ZNOVU ZIŠLA...“
„PRE TRETIU SÉRIU.“
V galaxii Star Wars sme v jedinečnej situácii,
keď sme súčasťou niečoho väčšieho,
JON FAVREAU AUTOR/VÝKONNÝ PRODUCENT
no tvoríme aj náš vlastný príbeh, ktorý sa odohráva okolo týchto postáv.
Prvá séria Mandaloriána bola len o týchto
RICK FAMUYIWA VÝKONNÝ PRODUCENT/REŽISÉR
jednoduchých príbehoch,
ktoré mali byť o odmene týždňa.
Môže to ísť po dobrom...
Alebo aj po zlom.
Udalosti druhej série sa začali spájať
a myslím, že pre Jona a Davea sa to naozaj začalo rysovať
z hľadiska smeru, ktorým sa to mohlo uberať v tretej sérii.
V druhej sérii sme predstavili
veľa nových postáv, niektoré boli z histórie príbehu.
A každá z nich mala svoju vlastnú cestu.
Ten Temný meč. Už patrí tebe.
Nemôže si ho vziať.
Musí ho vyhrať v boji.
Keď sme videli, ako postavy vzájomne na seba pôsobia
a čo sa dialo
v galaxii Star Wars v tom povojnovom čase,
boli určité veci, ktoré sa začali vyvíjať veľmi organickým spôsobom.
Zobrať všetku tú prácu, ktorú som odviedol na Mandaloriánoch,
a spojiť ju so všetkou tou prácou,
ktorú si Jon predstavoval o Mandaloriánoch,
si vyžadovalo nájsť cestu medzi tým.
A popritom sme stretli ďalších vynikajúcich rozprávačov,
ako je Rick Famuyiwa, ktorý sa pridal do tímu,
Noah Kloor, ktorý sa stal súčasťou nášho tímu,
a pridali celej našej práci hĺbku a rozmer.
Kathy Kennedyová, odkedy nás s Daveom dala dokopy, aby sme spolu
pracovali na Mandaloriánovi v prvej sérii,
nám pomohla nájsť množstvo iných výborných filmárov, s ktorými sme spolupracovali.
Takže teraz to nie je len vízia jedného alebo dvoch ľudí o tom,
ako sa tieto postavy stretli, ale vízia skupiny ľudí.
A naša galaxia sa zväčšuje a napĺňa viac
ako kedykoľvek predtým.
Rozprávačstvo nie je len o dobrom vyrozprávaní príbehu,
BRYCE DALLAS HOWARDOVÁ RÉŽIA
je to aj o posúvaní filmárčenia smerom vpred.
To je vzrušujúce.
A v každej jednej sérii Jon zvyšuje svoje požiadavky.
Bolo absolútnym potešením prísť do práce
a skutočne si položiť otázku,
ktorá sa teraz stala súčasťou mojej mantry: „Čo sa dnes naučím?“
Viete, medzi Rickom a Jonom a Daveom a Bryce
a kýmkoľvek iným, kto v ten deň pracuje,
sa môžete niečo naučiť a všetko prevziať.
Páčilo sa mi to, chcem to urobiť znova.
Zakladajúcou myšlienkou, myslím, prvej série
bola vlastná predstava týchto talentovaných režisérov,
keď prišli do tohto seriálu a priniesli doň svoj pohľad a víziu,
no stále to ponímali z hľadiska, ktoré im umožnilo držať sa toho,
ako Jon a Dave videli tento svet od začiatku.
A preto si myslím, že ako každá séria postupovala,
dopĺňali ju tieto nové hlasy.
„PRICHÁDZAJÚ K NÁM NOVÍ REŽISÉRI.“
„MALI SME DRAFT AKO DO NHL.“
„PRICHÁDZA SKVELÁ TRIEDA REŽISÉROV.“
PETER RAMSEY REŽISÉR
Režíroval som film Spider-Man: Paralelné svety,
okrem zopár iných vecí.
Myslím, že mali pocit, že niekto, kto pracoval na animácii
a tak trochu mal skúsenosti
s prácou na previzualizácii, ktorú vykonávate
v kreslených scenároch a v množstve fáz animácie,
by mohol dobre zapadnúť do spôsobu, akým funguje tento proces.
Myslím, že tvoj pohľad musí ísť okolo toho celého a neostať len tu.
-Takže sa vráti dopredu? -Áno.
Pretože tak ťa zachytíme v dobrom profile.
Som fanúšikom Star Wars, odkedy vyšiel prvý film, naozaj.
Takže počuť o možnosti byť súčasťou tohto seriálu bolo neskutočné.
Strihal som svoj film Minari v roku 2019
a môj vedúci strihu mi hovorí:
„Musíš si pozrieť seriál Mandalorián.“
A tak som ten seriál začal pozerať.
Hovoril som so svojimi agentmi a povedal som:
„Ak je nejaký spôsob, ako sa porozprávať s Jonom Favreauom,
„rád by som ho len pozdravil a spýtal sa ho, či pre mňa nemá prácu.“
A čuduj sa svete, dokázali sa s Jonom spojiť.
Videl môj film. Povedal, že sa mu páči.
Výborne sme sa porozprávali.
A povedal som mu, že by som sa rád podieľal na tomto seriáli, ak je to možné.
A povedal mi: „Dobre, berieme ťa.“
Naozaj ma to dostalo a bol som natešený, že som sa sem dostal.
Keď sa budeš približovať k planéte, budeš rotovať.
-Dobre. -Budeme to vidieť.
Dobre. Skvelé.
Keď ma oslovili robiť Mandaloriána, viac som sa do toho ponorila.
Samozrejme, že som počula o Volume.
Pôsobilo to na mňa ako šanca vyskúšať niečo, čo som ešte nerobila.
Môžeme to urobiť tak, aby to vyznelo ako záber na bábätko?
Super.
A tento chlapík na nás poletí cez snímku.
Myslím, že skúsenosti z kinematografie úplne formujú moju režisérsku prácu.
Myslím srdcom,
cítim srdcom a filmujem srdcom.
Našou menou je empatia a emócia.
A to sa odzrkadľuje, či už fyzicky
a technicky cez objektív,
alebo ako práca s hercami a snaha vzbudiť v nich nejaký pocit.
Impérium nás chcelo potrestať.
Vymazať nám pamäť.
Táto skúsenosť mi naozaj otvorila oči.
Pretože som niekto, kto strávil
väčšinu z aspoň posledných pár desaťročí
v domnienke, že vyvážená dráma musí byť doslova vyvážená dráma.
A potom si uvedomím, že vďaka Mandaloriánovi
môžete použiť čokoľvek, čo má súvislosť,
v príbehu a stále je to vyvážené.
Stále to má spojitosť a stále je to emocionálne.
K tejto sérii patrí výzva,
pokiaľ ide o vzťahy,
pretože naša hlavná postava po celý čas nosí helmu.
A preto si myslím, že veľa toho, čo sa tu tematicky objavuje,
má niečo s intímnosťou, zraniteľnosťou a určitou maskou,
ktorá to všetko zahaľuje.
Umožniť helme alebo maske, aby bola tvárou postavy,
to je niečo, čo naozaj spájam s vývojom originálnej trilógie.
Myslíte na Dartha Vadera.
Myslíte na droidov, myslíte na C-3PO alebo na R2-D2.
Správaj sa slušne, R2. Dostaneš nás do maléru.
S tou výzvou som sa chcel naozaj popasovať.
A s Daveom sme o tom veľa hovorili.
„Môžeme mať seriál,
„v ktorom má hlavná postava zakrytú tvár?“
Vyvážením tej postavy pomocou Grogua
sme dosiahli rozdvojenú hlavnú úlohu.
Máme tu veľmi ľudské, zraniteľné, empatické malé dieťa plné citu
a potom tu máme postavu, ktorá niečo prežila a urobila veľa vecí...
Môžete si len predstavovať, aké výzvy a dobrodružstvá tento chlapík zažil.
Bola to kombinácia týchto postáv, ktorá sa stala srdcom a dušou.
Vedeli sme, že sa musíme občas dopracovať aj k ich nevyhnutnému odlúčeniu.
A táto séria bola o tom, aby sme ich znovu spojili.
Mandalorián sa musí vyznať v mapách a vedieť sa orientovať.
Potom sa nikdy nestratíš.
Keď začíname tretiu sériu,
stojí zoči-voči dôsledkom rozhodnutia,
ktoré urobil v druhej sérii, kde si zložil svoju helmu,
aby pomohol Dieťaťu.
Dobre, kamoš.
Musíš ísť.
Nemusíš sa báť.
Musí pre to čeliť určitým následkom.
Zložil si si helmu.
Čo je horšie, urobil si to svojvoľne.
Už nie si Mandalorián.
A potom niečo ako objavovanie, ktoré otvorí videnie nášho sveta
na množstvo rôznych pohľadov na to, čo znamená byť Mandaloriánom.
A čo znamená byť práve týmto Mandaloriánom.
Tvoja sekta sa vzdala Mandalóru ešte dávno pred Čistkou.
Kde si bol vtedy?
Bo je vo veľa ohľadoch v tejto sérii tiež Mandaloriánka.
Pretože je to vo veľkej miere o jej príbehu a jej ceste
a jej pôvodných plánoch vrátiť sa
a znovu spojiť svoj ľud,
ktoré sa rozplynuli po tom, ako prišla o Temný meč.
Pridávam sa k tebe.
Už sa niet k čomu pridávať.
A čo plán na znovuzískanie Mandalóru?
Keď som sa vrátila bez Temného meča, moje sily sa rozutekali.
Zaslúžila si uznanie za dobrodružstvá, ktoré sme všetci videli.
Bola vznešená a bola súčasťou Hliadky smrti.
Existovala v množstve rôznych kontextov.
A tiež je postavou, ktorá má priestor zlepšovať sa.
Nie všetci Mandaloriáni sú nájomní lovci.
Niektorí slúžime vyššiemu cieľu.
Verí v Temný meč.
Ale samotný meč z vás nespraví veľkého vodcu,
len preto, že tú zbraň držíte.
Musí chcieť byť týmto vodcom a musí veriť v samu seba.
Bola postavou, ktorá nedokončila svoju životnú cestu,
kam sa mala dostať so svojou identitou.
A to je veľmi bohatá príležitosť na rozprávanie príbehu.
Bez tej čepele bude podvodníčkou na tróne.
V tejto sérii naozaj zažívame
celú cestu a plný herecký výkon,
kde Katee môže s absolútnou istotou ukázať nielen svoj neuveriteľný talent a seba,
ale aj svoje vedomosti a skúsenosti, ktoré nadobudla,
pretože túto postavu stvárňovala vyše desaťročie.
Uspela si v niečom, v čom mnohí zlyhali.
Učila som sa od tých najlepších, vrátane teba.
Kiež by som bola dobrá v niečom inom než v boji.
Keď ma Dave prvýkrát oslovil, aby som hrala Bo-Katan v Klonových vojnách,
bolo to vlastne len o tom, hrať toho, koho vytvoril...
KATEE SACKHOFFOVÁ BO-KATAN KRYZE
...a preniesť jeho víziu hlasom na obrazovku.
Bež. Zvládnem to.
Keď to dospelo k nápadu, že ju mám hrať v hranom filme,
naozaj som sa musela zastaviť a popremýšľať o tom.
Pretože som absolútne netušila,
ako vyzerala mimo animácie.
Takže som sa tú postavu musela naučiť znova od začiatku
a preniesť to do pohybu.
Spôsob, akým hovorila a chodila a stála,
a skutočne začať úplne od začiatku.
A bolo to ťažké. Ťažšie, ako som čakala.
Patrila som do kráľovskej rodiny.
Prijala som Krédo a zasypali ma darmi.
Ale rituály boli iba divadlom pre poddaných.
Milovali, keď princezná odriekala dogmy Kréda
pod hrdým pohľadom otca.
Dojímavé predstavenie.
Nevedeli sme, ako sa skončí tretia séria,
ale vedeli sme, že v určitom bode musíme ísť na Mandalór.
Vedeli sme, že tam to celé smerovalo.
A vedeli sme, že sa začneme
zaoberať tým, čo sa stalo a čo sme vytvorili.
A takisto sme vedeli,
že pre tradíciu týkajúcu sa pravidiel a Kréda
u Mandaloriánov s helmou,
ako sa rôzne skupiny Mandaloriánov spájali
a keďže ukázal svoju tvár,
vedeli sme, že to nemôžeme len tak resetovať a začať odznova.
Takže sme dospeli k rozhodnutiu.
Pre túto postavu platilo to,
že bude musieť dostať akési vykúpenie,
ak má byť znovu akceptovaný do tejto kultúry, ktorú si tak cenil.
Učenie Kréda hovorí o vykúpení.
Od zničenia domovského sveta už vykúpenie nie je možné.
Ale čo ak bane Mandalóru stále existujú?
Mandalór bol zaujímavou výzvou,
pretože sme nevideli hranú interpretáciu toho miesta.
Dave Filoni vytvoril toho dosť veľa pre animovanú sériu.
A našou prácou bolo prevziať to do hraného filmu.
George Lucas vymyslel myšlienku, že planéta je zdevastovaná.
Takže je to vo veľkej miere na povrchu úplná púšť.
A obyvatelia Mandalóru žijú v týchto umelých kupolách.
V tých kupolách je veľmi bujná kultúra.
A bolo to naozaj zložité, čo sa týka vyváženia.
„Dobre, akú mieru deštrukcie oproti miere estetiky
„použiť na Mandalór?“
Pozreli sme si nukleárnu testovaciu oblasť Trinity, kde bol výbuch taký silný,
že premenil piesok na materiál podobný sklu.
A Jon povedal, že chce, aby povrch Mandalóru
čelil takému množstvu nukleárnych výbuchov,
že sa povrch premenil na takýto lesklý materiál
zelenej farby, aký má trinitit.
Tak sme sa do toho pustili a skúmali to, vrátane toho,
že sme kúpili rádioaktívny trinitit,
na ktorý potrebujete rukavice.
Nakoniec sme sa rozhodli pre proces, ktorý používa špeciálnu živicu,
čo nám dalo niečo, čo naozaj vyzeralo ako konceptuálne umenie, a bolo odolné.
Musíte vytvoriť niečo, čo vydrží počas celej produkcie.
JASON MAHAKIAN MODELÁR
Jon a Dave milujú spôsob točenia filmov v štýle starej školy.
Veľa modelov.
Andrew mi zavolal a povedal: „Musíte vymodelovať scénu jaskyne.“
A potom začal spolupracovať Phil Tippett
a priniesol si svoj tím a dal tomu celú vnútornú charakteristiku.
Všetku tú scenériu.
Takže som vlastne vymodeloval celú formu
a potom prišiel Phil a pridal tomu na kráse.
Súčasťou našich spomienok, keď sme vyrastali na Star Wars,
je množstvo Philovej estetickej práce.
Či už to bola šachovnica dejarik so šachovými postavami s fázovým pohybom,
alebo rancor,
Phil Tippett bol jedným z pôvodných spolupracovníkov Georga Lucasa
a mysleli sme si, že by bolo úžasné spolupracovať s Philom
na tom, ako má Mandalór vyzerať.
Aby sme vytvorili niečo, čo je technické aj desivé.
Chceli sme, aby bane Mandalóru
vyzerali inak ako čokoľvek, čo sme mali v seriáli.
A pravdaže, estetika Phila Tippetta
bolo niečo, čo sme považovali za naozaj prospešné.
Jeho modely vlastne používame na fotogrametriu
a pomáha nám to pri zabudovaní do Volume a CGI.
Pre fanúšikov Star Wars je to zjavne veľká epizóda, kde môžu vidieť Mandalór
a ruiny zničeného mesta.
Rozhliadni sa.
Neostalo nič.
Z vyspelej spoločnosti ostali len spomienky.
Ľudia kráčajú a potom znova kráčajú po rovnakých stopách
a idú hlbšie a hlbšie.
A ako udržíte ten plynulý nádych niečoho odlišného a nového?
Prejdeme z priesvitnejšej zelenej do tmavšej zelenej?
A aký je to pocit pre Bo, keď vidí Mandalór prvýkrát
ako niekto, kto tam vyrastal a videl jeho zničenie,
oproti Mandaloriánovi, ktorý si ho akosi sfetišizoval,
a nikdy na ňom v podstate nebol?
A ako to vidíme odlišne z ich pohľadu?
„Tieto bane siahajú do obdobia prvého Mandalóra.
„Traduje sa, že bane boli kedysi brlohom prvého mytosaura.
„Mandalór Veľký dokázal mýtického tvora skrotiť.
„Na základe týchto legiend bola prijatá lebková pečať,
„ktorá sa stala symbolom našej planéty.“
Mytosaurus má pôvod vo vyobrazení,
ktoré je súčasťou kostýmu Bobu Fetta.
Bolo to vyobrazenie, ktoré sa nám vtedy páčilo.
Išlo o lebku akéhosi tvora s klami.
A počas desaťročí sa vyvinul do konkrétneho druhu.
Hovorí sa, že na mytosaurovi jazdil Mandalór
a že to bol tvor, ktorý sa vyvinul na tejto planéte.
Keď hovoríte o pradávnej histórii Mandaloriánov, nájdete ho tam.
Pochádza to však len z toho jedného vyobrazenia.
A odkázali sme na to v prvej sérii, kde sa učí jazdiť na blurrgovi.
Môžem si od teba prenajať spíder alebo spídrovú motorku?
Veď si Mandalorián!
Tvoji predkovia jazdili na slávnom mytosaurovi.
Istotne dokážeš skrotiť toto mladé žriebä.
Páčilo sa mi to, lebo to znelo ikonicky ako western.
Jazda na koni, skrotenie divého mustanga.
Takže s tým bola zábava.
Ale ako sme išli hlbšie do Mandalóru,
hovorili sme si: „Čo do toho môžeme pridať?“
A ako do toho zahrnieme množstvo vyrozprávaných príbehov,
ktoré nie sú úplne samy o sebe kanonické,
ale stále potvrdzujú, že do Star Wars počas tých rokov
prispievalo množstvo vynikajúcich kreatívnych myslí?
V piesňach z dávnych dôb sa prorokuje, že povstane mytosaurus
a zvestuje novú éru Mandalóru.
Žiaľ, existuje len v legendách.
Ak niečo uvediete vo filme na začiatku
a potom to doriešite na konci,
je to naozaj dobrý pocit uspokojenia,
že ste oddialili to potešenie a vyplatilo sa to.
V televízii to môžete urobiť v horizonte viacerých rokov.
A to je pre mňa extrémne potešenie.
Tento stret s mytosaurom je pre ňu okamihom viery,
keď uvidí niečo, čo by malo byť nemožné.
A žiada sa od nej, aby tomu verila.
Ak ten tvor vyjde z vody a ukáže sa,
je to príliš zjavné.
Musí to byť niečo izolované. Niečo, čo vidí len ona.
Niečo, o čom musí urobiť rozhodnutie.
Veríš svojim očiam?
„Naozaj som to videla? Ako je to vôbec možné?“
Videl si tam niečo živé?
Živé? Čo myslíš?
Ale nič.
Sme komunitný druh. Spájame sa jeden s druhým.
Sme ovplyvňovaní ľuďmi, s ktorým trávime čas.
A obzvlášť ľuďmi, s ktorými spoločne čelíme výzvam a pracujeme.
A tak, čo sa jej zdá naivné, možno je niečo, čo...
Nie je to len o tom, že mu neprezradí,
ako sa veci majú na Mandalóre,
ale možno jeho čerstvá perspektíva bude hovoriť o tom, ako to vidí ona.
Prečo sú možné všetky tie veci, ktoré by nemali byť možné?
Prečo tento Mandalorián, Din Djarin, verí všetkým tým vymysleným veciam,
ktorým majú veriť iba mandaloriánske deti?
Ale keď ho sleduje, ako má svoju vieru,
svet okolo neho sa začína meniť.
A začína sa meniť k lepšiemu.
Tak sa začína meniť ona, lebo si myslí, že možno toto je cesta.
Keď sa rozhodneš kráčať Cestou Mandalóra,
uvidíš všeličo.
Ale toto bola skutočnosť.
Toto je Cesta.
V tejto sérii sme mali za úlohu vytvoriť sedem odlišných prostredí.
Dve z nich boli prostredia, ktoré sme už videli.
Pre mňa bola jedna z najúžasnejších vlastne opätovná návšteva Coruscantu.
Bilión trvalých obyvateľov.
Úžasné!
A všetkých spája úsilie vytvoriť niečo lepšie.
Až si pripadám bezvýznamný.
Takže v mojej epizóde, keď sme sa presunuli na Coruscant,
začali sme epizódu v budove opery.
V rovnakej budove opery, akú môžete vidieť v Pomste Sithov.
Tak som sa vrátil
a pozrel si, ako bol natočený ten priestor v originálnom filme
a tiež vizuálny jazyk v tom filme.
A snažil som sa ho tu trochu obnoviť.
V Pomste Sithov ide postava po schodoch.
Anakin beží hore schodmi.
A tu ide Pershing dolu schodmi.
Snažili sme sa kameru umiestniť na podobnom mieste,
aby sme divákom naznačili,
že znovu navštevujeme miesta, ktoré mohli vidieť v minulosti.
Mám šťastie.
A my máme šťastie, že máme vás.
Ako sa vám páči mesto? Cítite sa tu príjemne?
Áno. Hoci všade je príjemnejšie ako vo Vonkajšom okraji.
Coruscant je jedným z prostredí alebo planét, ktorá je bohatá
a má dlhú históriu.
Keď som pracoval s Georgeom Lucasom na jeho dizajne v 1995,
vlastne sme navrhli väčšinu planéty.
A v predpokračovaniach filmov vidíte len malý kúsok toho.
Je tam množstvo vrstiev dizajnu, ktorý bol už vymyslený,
a nikdy sme nemali možnosť to použiť.
Jednou z naozaj zábavných vecí pre mňa bolo,
že Coruscant má veľmi unikátny výraz pre tieto spídre.
Vzdušné taxíky.
A už sme nejaké videli v predpokračovaniach.
Pomyslel som si: „Nebolo by skvelé, keby sme na to nadviazali
„a vrátili ich dizajn?“
A doslova to sme urobili.
Je skoro rovnaký, rovnaké farby.
Len sme ich prispôsobili našej verzii seriálu.
Ach! Už sme tu. Bytovka pre amnestovaných.
Pri vystupovaní si, prosím, dávajte pozor.
Keď som na tomto seriáli začal pracovať, Jon a Dave mi povedali,
že by som urobil dobre, keby som prišiel na žáner,
do ktorého by som túto epizódu chcel osadiť.
Keď som čítal scenár, okamžite mi napadol Hitchcock.
Určite sme tu sami?
Jasné.
Lode nie sú letuschopné.
Kto by ich strážil?
Celú sekvenciu, ktorú sme filmovali vo vlaku,
sme sa snažili natočiť v takzvanom Hitchcockovom štýle.
Použili sme veľa pohľadov
a druhov napätia, ktoré používa vo svojom vizuálnom jazyku.
Veľká časť tohto seriálu sa odohráva s postavami s helmou.
Ale Omid a Katy museli túto epizódu zvládnuť
svojím hereckým výkonom, svojím výrazom,
spôsobom, akým decentne reagovali na rôzne veci.
Boli fenomenálni.
Hlavu hore, doktor!
Vám to ide lepšie ako mne.
Dostanete sa do toho.
Nerobíme typický televízny seriál.
Počas mojej kariéry som robil na televíznych seriáloch.
Toto je niečo iné. Je to oveľa väčšie.
Je to oveľa širšie. Oveľa komplikovanejšie.
Nežil som tradíciou Star Wars.
Ale ten materiál bol skutočne dobrý.
O štyri roky neskôr sme stále fungovali.
Je to váš obľúbený režisér.
-Áno! -Áno!
Hej, Carl!
Neviete to povedať, poviem to za vás.
Vitajte späť na 304.
Carl mal v tejto sérii veľmi veľkú úlohu.
S celou epizódou, s množstvom pohyblivých častí.
Teda, mali sme deti, ktoré odniesli veľkí vtáci,
a množstvo Mandaloriánov a obrovské bojové scény.
A lezenie po skalách.
A jeho epizóda obsahovala legitímne všetko.
Fascinuje ma, že kultúra Mandaloriánov
je niečo, na čo poukazujeme v podstate v každej epizóde.
A túto epizódu, ktorú som mal to šťastie režírovať,
otvárame vynikajúcou sekvenciou tréningu.
A tak máme možnosť vidieť, ako vám je predstavovaná táto kultúra
s rôznymi súbormi potrebných zručností.
A dieťa hrá v tomto otvorení epizódy veľkú úlohu.
Pripravte sa.
Teraz!
Tri body. Víťaz!
Rozmer vášmu príbehu dáva to, akí viete byť kreatívni.
Snažíme sa ponúknuť divákom niečo, čo ešte nevideli.
Ako v prvej sérii,
Jon chce vytvoriť Baby Yodu.
A ja na to: „Čo? Prečo? Prečo by sme to robili?
„To neznie ako dobrý nápad.“
Ale dáte váš počiatočný strach bokom a poviete:
„Dobre, poďme to preskúmať.“
A ja hovorím:
„Jon, ak to chceš urobiť, idem do toho s tebou.
„Pretože viem, že Yoda je jednou z Georgeových obľúbených postáv
„a nemôžeme to pokaziť.“
Ale tiež som poznal Jona trochu ako filmára.
A viem, že má úžasné srdce
a veľký cit na rozprávanie príbehov, ktoré sú pre ľudí zmysluplné.
A že možno toto malé dieťa sa môže stať niečím výnimočným.
Ale nemysleli sme si, že to bude bábka.
Mysleli sme, že to bude CG.
Jon vychádza z tvorby Levieho kráľa a Knihy džunglí,
kde je technológia CG prakticky neprekonateľná svojou vierohodnosťou.
A tu to máme, máme Wernera Herzoga, ktorý nám hovorí: „Nie. Verte bábke.“
A svet jej uveril.
Chcel by som vidieť to dieťa.
Teraz spí.
Všetci budeme potichu.
Bábka Grogu sa vylepšuje každým rokom.
Umelci z Legacy vždy skúšajú a hľadajú spôsoby,
ako skutočne umožniť bábke robiť prakticky čo najviac.
Nepodceňujte, aká dôležitá je jeho interpretácia toho momentu.
Dobre.
Pretože je skúšobným kameňom každého.
Najlepšie pracujeme, keď s bábkou narábame ako s hercom.
Oni jej povedia, čo má urobiť a my to počujeme.
A reagujeme na to, čo chce režisér.
„POĎME SA ZAHRAŤ SO SILOU TROCHU DLHŠIE PRED TÝM HODOM...“
„...A VLASTNE NECH DOSTANE ÚDER, KÝM ZDVIHNE RUKU.“
Je v tom tichá chémia, kde...
Spoznávam ho a sledujem, ako sa jeho postava vyvíja,
má svoju vlastnú osobnosť, ktorej všetci rozumieme.
Nie. Grogu.
A strih.
To, ako Jon integruje Grogua do týchto príbehov
a občas rozpráva príbeh z Groguovho pohľadu, je krásne.
Je to jednoducho krásne. Nepoznám iný výraz.
Toto je Vyhňa.
Vyhňa dokáže odhaliť slabiny.
Vedeli sme, že potrebujeme viac príbehov,
pretože sme naznačili útržky toho, čo sa stalo Groguovi.
A ako Grogu ušiel z Chrámu Jediov.
Ukázali sme malé náznaky a útržky jeho spomienok.
Posledne v seriáli Boba Fett: Zákon podsvetia.
A tak sme chceli pokračovať v rozprávaní príbehu v malých kapitolách.
Museli sme vymyslieť, aká je ďalšia kapitola,
čo sa pravdepodobne stane.
Odveďte mláďa za Kelleranom! Choďte!
Bolo jasné, že potrebujeme Grogua, aby sme mali určitý druh spasiteľského spoločníka,
ktorý prevyšuje Manda a že to má byť Jedi.
A potom sa stáva dôležitým spýtať: „Nuž, kto je to?“
Pretože to bude dôležité.
A pre mňa je vždy príjemné, keď je to niekto
„z rodiny“ tu v spoločnosti Lucasfilm.
Niekto, kto bol tam vonku, a reprezentoval Star Wars,
komunikoval s fanúšikmi, nosil vlajku.
A Ahmed Best bol dôležitou súčasťou našej histórie Star Wars.
Neboj sa, mladý. Všetko bude v poriadku.
Vojdem a vidím to dieťa. Chceš, aby som ho dal dole alebo držal hore?
Áno, pretože už nie si v strehu.
-Jasné. -Jasné?
Nedávaj ho hore, kým nevezmeš ten druhý.
-Teraz to vybavíš. -Rozumiem.
Ako vyrastal, bol toho súčasťou.
Cez všetky tie rôzne éry.
Jon! Nevideli sme sa, odkedy som mala 16 na predpokračovaniach.
Pretože na predpokračovaniach som sa tam ponevierala.
A tiež má tréning v bojových umeniach.
V Star Wars predstavil postavu Kellerana Beqa, rytiera Jedi.
A mysleli sme, že by mohlo byť výbornou príležitosťou
zakomponovať ho do Mandaloriána.
-Ešte mi to ani nedošlo. -Hej.
Úprimne, nikdy som si nemyslel, že sa vrátim.
Obzvlášť takto. Takže je to šialené.
Neboj sa. Stretneme sa s mojimi priateľmi.
Ale drž sa. Pristátie bude tvrdé.
Keď som napísal postavu Zbrojára
v úplne prvej epizóde Mandaloriána,
snažili sme sa doplniť, čo je tradíciou Mandaloriánov.
A na začiatku sme sa rozhodli,
že táto postava bude vnímaná šamanisticky.
Získali ho počas Veľkej čistky.
Dobre, že sa vrátil klanu.
Objavil sa tento konkurz, o ktorom môj agent povedal,
EMILY SWALLOWOVÁ ZBROJÁR
že má asi niečo spoločné so Star Wars.
Vedela som, že táto postava bola vodcom ľudu, ktorý sa ukrýval.
Hovorilo sa tam, že bola taký zenový typ. Do toho som musela ísť.
Pamätám si, že na konkurze
som musela povedať repliku: „Toto je cesta.“
A, pravdaže, nemala som ani poňatia.
Toto je cesta.
Jon hovoril, že obzvlášť pre ňu
sa vrátili k množstvu Kurosawových filmov a Poslednému samurajovi.
A tam išlo o tú majestátnosť a pokoj, tú honosnosť.
A to veľmi pomohlo.
Emily odviedla naozaj vynikajúcu prácu,
keď pomohla vdýchnuť do tejto postavy život
a urobila ju ľudskou.
Mimo tej masky a archetypu.
Náš ľud sa odchýlil od Cesty a nestačí, ak po nej pôjde len hŕstka.
Musíme ňou ísť spoločne.
V tejto ságe je veľa
dejového pozadia a veľa pohyblivých častí, ktoré, zdá sa,
že sa naozaj začali zúročovať v tejto sérii.
Greefa Kargu väčšina z vás nepozná.
A tí, čo áno, proti nemu bojovali, keď ma zachraňovali
po jeho prepade pred mnohými cyklami na Nevarre.
Potom od základu zmenil postoj
a riskoval kvôli záchrane môjho života. A kvôli najdúchovi v mojej opatere.
Moja epizóda sa točí okolo Greefa Kargu a Nevarra.
Svoje mesto neopustím.
Musíme dostať ľudí do bezpečia.
Greef Karga je v tomto okamihu vlastne byrokrat.
Ale stále je to chlapík, ktorý sa vie obracať.
A ktorý urobí to, čo treba, keď je to potrebné.
Moju pohostinnosť si nemýľ so slabosťou.
Tak nazývaš chladnokrvné zastrelenie môjho kormidelníka?
Keď len na chvíľu poľavil v ostražitosti?
Vystrelil prvý.
Je niekoľko rôznych žánrov, ktorých sa, podľa mňa, táto epizóda dotýka.
Naši piráti pod velením Goriana Sharda
sú naozaj verní klasickým korzárom.
Aj v detailoch kostýmov.
Poriadne sme sa pri tom zabavili.
Ale keď sa naozaj začala akcia a prebiehalo obliehanie,
na pomoc obyvateľom Nevarra prišli Mandaloriáni.
A premenilo sa to na akýsi drsný boj, ktorý pripomínal štýl
filmu Zachráňte vojaka Ryana.
Stala sa z toho plná bojová sekvencia.
Sú tam výbuchy, používajú sa ručné kamery,
sú tam prítomné všetky tie prvky akcie na bojisku.
Zamiluješ sa do kresleného scenára
a nikdy sa nám to nepodarí.
Hej.
-Traja ľudia vo vzduchu naraz. -Fíha.
S ohnivou guľou.
Skladám ti najväčší kompliment, vyzerá to ako CGI.
Táto séria bola zábava, keďže sme sa hrali s rôznymi vecami,
ktoré môžeme robiť s raketovými batohmi a tými zbraňami, ktoré sme dostali
a tými pravidlami Star Wars.
Rozhodne sme mohli hrať s viacerými zábavnými nápadmi.
V tejto sérii bolo oveľa viac Mandaloriánov.
Boli momenty, keď sme mali vyše 30 ľudí pracujúcich naraz.
A museli sme všetko sledovať
a uistiť sa, že všetci hrajú rovnakým spôsobom a v rovnakej intenzite.
To bolo asi to najťažšie.
Hlavne pre ten počet a rozsah toho, čo sme robili.
Budeš krytý podpornou paľbou, keď bude prichádzať.
Môžeš vyjsť a Joe ťa predbehne.
Ale keď nevystrelí, sleduj.
Môžeš ísť sem a takto ísť za ňou.
Pristúpiš sem.
Kým si vpredu a vedieš útok.
Zbrane sú pre mandaloriánsku kultúru neodmysliteľné.
Takže si myslím, že je zábava to objavovať.
Jednou z výziev v tejto sérii bolo množstvo mandaloriánskych zbraní.
Ich kvantita.
Stále radi používame metódy, ako v prvej sérii.
Takže bežne začíname s obrazovou predlohou.
Ukážeme ilustrácie Jonovi, Daveovi, Rickovi a Dougovi.
Na všetko potrebujeme súhlas. A potom ich začneme vyrábať.
Toto sú návrhy, ktoré sme mali pre Mandov nový blaster, ktorý dostane.
Takže sme rozšírili hlaveň, ako ste chceli.
Predĺžili sme ju asi o 4 centimetre. Vymenili sme rukoväť,
aby sme sa vrátili k tej pôvodnej, kde je vrch v strede.
Ale stále má nádych Impéria. Výborná zbraň pre Manda.
Mandov blaster je ikonický.
Milujem tú zbraň. Mali sme ju počas troch sérií.
A je veľkou zmenou prejsť na nový blaster pre Manda.
Ale myslím, že je naozaj dobrá.
Svet Star Wars bol vždy o miešaní technológie
so správnou dávkou čistej ručnej remeselnej práce.
Čo je, myslím si, naozaj vzrušujúce na tomto svete.
A tak sa maximálne venujem najnovším rekvizitám, s ktorými musím pracovať.
Alebo droidovi, ktorý sa stavia.
Alebo kostýmu a ako vyzerá. A aký je to pocit,
ako všetko, čo robíme vo Volume.
Môžete si všetci nasadiť helmy, prosím?
Vytváranie 60 úplne nových Mandaloriánov
z troch rôznych klanov bolo úžasné.
Museli sme urobiť výzor tých, čo prežili.
Museli sme urobiť originálny tajný výzor.
A potom sme sa museli zaoberať skupinou Bo-Katan.
Bývalou, myslím, Hliadkou smrti alebo Nočnými sovami.
Volali sme ich Mariňáci.
Bolo to dosť ovplyvnené animáciou.
Túto helmu som navrhol na jednom lete s linkou Southwest.
-Ale nie. Vážne? -Bolo to na obrúsku a...
Chcel som, aby Bo-Katan mala špecifický štýl výrezu.
A preto vyzerá ako plamienka driemavá.
Toto je ako zobák
-a oči plamienky driemavej. -Paráda.
Bolo zábavné vytvárať každé individuálne stvárnenie.
Všetci nosili v podstate rovnaké brnenie,
ale vedeli sa jeden od druhého odlíšiť.
Vlastne sme urobili to,
že sme vyrobili montážnu linku na tvorbu samotného brnenia.
Ale potom sme našli jedinečné spôsoby, hlavne pri tých, čo prežili,
a nahrádzali sme kúsky brnenia vecami,
ktoré by ste mohli nájsť na planéte, ktorá prešla apokalypsou.
Drevo, koža a kožušiny,
čokoľvek ste mohli použiť, aby ste sa chránili.
Ale pretože máte vieru Mandaloriánov,
nájdete spôsob, ako to vymodelovať do tradičných tvarov.
-B2 bojový droid. -To je paráda.
Každý Mandalorián rozpráva príbeh. A to hovorím mojim umelcom.
Chcem vedieť príbeh za voľbami, ktoré robíme,
pre každú prasklinu, každý steh.
Mary, moja zákazníčka, je zo mňa veľmi znechutená,
pretože rád hovorím o prípravách na hranie.
Nedovolím jej navliecť mi manžety alebo rukavice.
To robím ja.
Je to niečo ako zaviazať si topánky pred basketbalovým zápasom.
Je to súčasť môjho postupu.
Toto je cesta.
Keď som mala brnenie na sebe prvýkrát,
musela som sa veľmi spoliehať na to, že som vedela, ako vyzerá,
pretože som sa v ňom cítila neuveriteľne divne.
A teraz je to vtipné,
stretávam toľkých členov 501. légie
alebo Mandových žoldnierov, alebo Légiu povstalcov, ktorí neustále robia cosplay.
Všetci len kývajú hlavami a hovoria: „Hej. Hej. Hej.“
Na začiatku sme ako surová ruda.
Zušľachťujú nás početné výzvy a nepriazne osudu.
Hranie v obleku je veľmi odlišné od hrania s tvárou, ak to tak nazvem.
Naozaj musíte brať na vedomie, čo hovorí pohyb vašej hlavy.
Každé naklonenie, každá malá vec bola na kamere taká hlučná.
A tak sme museli byť neuveriteľne špecifickí v tom, čo robíme.
Boli to úžasné chvíle pokusov a omylov.
Bo-Katan Kryze odchádza, aby priviedla Mandaloriánov z exilu.
Aby sme opäť mohli byť spolu.
Toto je moja štvrtá sezóna, čo pracujem s rodinou Mandaloriána.
Veľká časť tejto epizódy zahŕňa predstavenie novej planéty.
Je to predstavenie nového obsadenia postáv, ktoré sme predtým nevideli.
V našom kupolovom raji budete vždy vítanými hosťami.
Čítala som scenár a vravím si:
„Dobre, takže obsadenie, čo si o tom myslíš?“
A Jon vraví: „Áno, už máme troch kľúčových členov hereckého obsadenia.“
„Jack Black, Lizzo a Christopher Lloyd.“
A ja na to: „Jasné. Dobre!“
Bombardier. Jon Favreau tvrdí, že túto rolu napísal pre mňa.
JACK BLACK KAPITÁN BOMBARDIER
Myslím, že je to tak.
Páči sa mi meno Bombardier.
Rád si myslím, že som frajer.
Že by som si poradil v boji.
O tom niet pochýb.
V scenári sa píše len to, že som bol...
-Áno, sedí to. -...plánovací dôstojník vybavenia.
-Je Bombardier tanečník? -Myslím, že áno.
Teda, jeho meno je Bombardier. Má v mene bombu.
Ako môže byť len plánovač vybavenia?
Má blaster. Len ho nevidíte.
Zábavné je, že Lizzo a Jack
boli veľmi verejne aktívni v podpore Star Wars
a tohto seriálu a postáv.
Božemôj!
Úžasné, nie?
Mám na sebe svoju Grogu čiapku.
Som obrovská fanúšička.
Ich nadšenie bolo absolútne nákazlivé.
Kto by nechcel žúrovať s Bombardierom?
Každý chce žúrovať s Bombardierom.
Musím si urobiť rýchly prieskum všetkých tancov,
ktoré sa objavili vo filmoch alebo vedľajších sériách Star Wars.
Pretože rozhodne cítim, že potrebujem poznať tie pohyby.
„MYSLÍM, ŽE SI TO BOL TY, ČO MAL NA SEBE LEN PLAVKY.“
„ÁNO.“
„KEĎ SI HRAL ZNELKU MANDALORIÁNA.“ „ÁNO!“
„ÁNO, HRAL SOM MANDALORIÁNA A SPIEVAL TÚ PIESEŇ... ÁNO.“
„ALE MAL SOM NA HLAVE HELMU BOBU FETTA, ALE SPIEVAL SOM ZNELKU MANDALORIÁNA.“
„TÁ ZNELKA SA MI PÁČI.“
Malá ochutnávka pre zábery zo zákulisia!
Mojím poslaním pri práci s Jackom a Lizzou bolo nezložiť sa.
Pretože žiadny záber nie je rovnaký.
A mojím cieľom bolo odpratať sa z cesty.
Kto chce vyzvať šampióna?
Vniesli tak veľa energie a nadšenia
a vášne do každého jedného momentu.
Mesiace Paraqaatu.
Mesiace Paraqaatu,
to je hit.
Znova nám to pripomína: „Božemôj, robíme Star Wars.
„Nie je to šialené?“
Dobre, toto je...
Ak chcete, aby som dnes niečo stihla, zoberte mi toto dieťa z rúk.
Štvoro-blast! Takú šnúru som ešte nevidel!
Na Plazire je určitý druh idealizovaného mesta budúcnosti.
A čo sa týka ich pracovnej sily, spoliehajú sa na robotov.
Občania sa v hlasovaní vyjadrili proti prerušeniu služieb droidov.
Nedokážu bez nich žiť.
A pomysleli sme si: „Nebolo by skvelé,
„keby sme na Plazire mali jedáleň, ale v štýle baru pre droidov?“
Pomôžem vám?
To sa uvidí. Sme v bare Rezistor?
Áno, ste.
Bola to pre mňa jedna z najzábavnejších scén,
pretože, keď ste sa poobzerali,
videli ste droidov zo všetkých našich filmov,
zo všetkých tých ér.
Všetky v tomto jednom prostredí.
Niečo ako najväčšie hity všetkých droidov v Star Wars.
A bolo to naozaj veľmi zábavné.
A takisto veľmi komplikované.
Vyzerá, ako by mi ukazoval stredný prst.
Dobre, svetlohnedý droid, dáš dole ľavú ruku, prosím?
Jednou z dôležitých vecí ohľadom znázornenia droidov
bolo spraviť z väčšiny praktických droidov.
Že naozaj boli tam a boli hraní a ovládaní ľudskými bytosťami.
Myslím, že to bolo vôbec najviac droidov na scéne,
-zo všetkých Star Wars, ak sa nemýlim. -Hej.
Vrátane tých vnútri sandcrawlera.
-Bolo to úžasné. -Áno, 20 bábkarov.
-Áno, 20... -Miešali sa tam a robili...
-Väčšinou obsluhovali 2 bábky naraz. -Áno.
Každá osoba mala aspoň dve bábky, možno tri.
Začnete s tými bábkami tam a ako sa kamera posúva,
preskočíte na ďalšie dve bábky.
-Hej. Bola to fakt zábava. -Hej.
-Vyzerá to naozaj dobre. -Tím Legacy!
Ďakujem veľmi pekne.
Brycina epizóda je oveľa bezstarostnejšia
ako niektoré iné epizódy v tejto sérii.
Ale takisto má úlohu
tej obrovskej ťažoby na jej konci.
Ako si Bo-Katan ide späť po svojich ľudí.
Chce ich presvedčiť, aby ju znova nasledovali.
Prišla som si po svoju flotilu.
Ale to už nie je tvoja flotila, však?
Tak ťa vyzývam.
Ako bojovník bojovníka.
A máme epický súboj medzi Bo-Katan a Axeom Wovesom, ktorého hral Simon.
Vzdávaš sa?
V prvej sérii, v ktorej sa objavil,
v mojej epizóde, jeho postava Axe Woves mala pôvodne umrieť.
A musím povedať, že Simon je úžasný.
Jedným z dôvodov, prečo sme ho chceli zachovať, bolo to, že je taký skvelý.
Nemal som potuchy o tom, že sa vrátim.
A nielenže som sa vrátil, ale vrátil som sa do tohto seriálu.
To ma naozaj šokovalo.
Nikdy nebudeš našou skutočnou vodkyňou.
Ani si mu len nevzala Temný meč.
To jeho by si mala vyzvať.
Priveľa našej krvi už pretieklo našou vlastnou vinou.
Mandaloriáni veria,
že ktokoľvek drží Temný meč vládne Mandalóru.
A nemôžete ho prijať ako dar. Musíte ho vyhrať v boji.
Každý, kto videl seriály Klonové vojny a Povstalci,
vie, že Bo-Katan ho raz prijala.
A ona verí, že ten moment viedol k Noci tisícov sĺz.
Čo bolo zničenie planéty a ľudu.
Jej príbeh je výstrahou.
Raz si nárokovala vládu nad Mandalórom
čisto na základe pôvodu a meča, ktorý máš teraz ty.
Myslím, že ľudia očakávali Manda.
Má ten meč, bude si nárokovať trón.
Premení sa z putujúceho lovca odmien na Aragorna alebo niečo také.
A cítili ste, že tam by to mohlo smerovať.
Ale keď sa pozriete na vodidlá, dúfam, že vlastne
dospejete k záveru, kde sme sa dostali,
pretože si všimnete, že prvýkrát, keď použil Temný meč,
bol preňho ťažký. Aj Zbrojár mu to povedal.
Teraz, cítiš?
Na boj proti Temnému meču si prislabý.
Ak sa mu postavíš, vyhrá.
Nedokážeš ho ovládať svojou silou.
Ale Bo-Katan sa dostane k Temnému meču, keď je Din Djarin uväznený,
a používa ho ako šermiarsky kord.
Tak veľmi túžila po Temnom meči,
ale bez rozmýšľania mu ho vráti, kým sa zobudí.
Potom, ako ho zachráni.
Takže, keď možno viacerí čakali, že medzi nimi dôjde k súboju,
skončí to tak, že obaja chcú niečo úplne iné
a spolupracujú.
A nakoniec sa všetky rôzne skupiny Mandaloriánov spoja.
Mandaloriáni.
Je čas znovu získať náš domov.
Hľadám dobrovoľníkov z oboch klanov.
Potrebovali sa.
A celý čas sa učíme, že potrebujeme
druhých ľudí, aby nám v živote pomohli.
Preto sú tieto veci silné a majú súvis.
Za Mandalór!
V Star Wars chcete mať pocit nádeje,
pocit dobrodružstva, ale aj povznášajúcu pozitivitu.
Je to znamenie, že nastala nová doba.
Myslím, že v Star Wars potrebujeme rozsah príbehov a skúseností
siahajúci od milého a zábavného až po vážny a temný.
V starých filmoch ste vedeli, že keď sa objavil Darth Vader,
bol čas na vážne veci.
Ale vedeli ste, kedy bola zábava, keď ste videli Jawov alebo Ewokov.
Bolo to trochu veselšie.
Ale takisto ste vedeli, že tie veselé veci pôsobiace
zábavne a jednoducho sa môžu neskôr veľmi zúročiť.
Môžu byť zmysluplné.
Tie najmenšie životy, tí najnedôležitejší ľudia
môžu niekedy povstať a urobiť tie najväčšie veci.
Ak chcete vidieť Baby Yodu prechádzať sa
v kovovom, akoby exoskeletovom obleku ako Ripleyová vo Votrelcoch,
máme aj to.
Áno. Áno. Áno.
Myslím, že to bol naozaj vtipný nápad.
Snažím sa nestratiť kontakt s dieťaťom, akým som bol ja, keď som videl Star Wars.
Myslím, že by sa mi to ako dieťaťu páčilo.
Ideš, Grogu.
DIEŤA NA PALUBE
Vlastne som pilotoval IG,
takže som bol ten, kto mal IG priviazného k pleciam.
A títo ľudia ovládali Dieťa vnútri.
Rick Galinson postavil IG.
Úžasné umelecké dielo samo o sebe.
V tejto dutine, kde býva Grogu,
má dve ovládacie stanice, aby s ním mohol chodiť.
A keď sa Grogu pohybuje, tieto dve vytvárajú chôdzu.
Vlastne hýbu Groguom.
Takže sú motorizované a máme duplikát tejto oblasti,
to je ovládacia stanica, a keď takto hýbeme tými pákami,
tieto sa hýbu tiež.
A vyzerá to tak, že on riadi tú postavu a nie naopak.
Keď sa to dostalo na scénu, vedeli sme, že sa deje niečo výnimočné.
V stávke je veľa, ľudia sa zrania a je to boj.
Ale je tu toto dieťa, tento malý Baby Yoda,
Grogu, ktorý...
Ak nie je ničím iným, je plný lásky a súcitu.
A chce zachraňovať a ochraňovať. To je to, čo chce robiť.
Ochraňuje Mandaloriána,
ktorý asi nepotrebuje veľa ochrany.
Grogu, teraz musíš byť statočný, dobre?
Nemôžeme stále utekať.
Kým neporazíme Moffa Gideona, nebude to mať konca.
Pri všetkých veľkých zloduchoch
je určitá pravdepodobnosť,
že budú mať divákov, ktorí prechovávajú k týmto postavám sympatie.
A aj keď odsudzujeme to, čo robia, alebo ich motiváciu,
vždy tam existovala určitá charizma.
Teda, počnúc Vaderom, existovala určitá náklonnosť k týmto postavám
a myslím, že to je to, čo Giancarlo vniesol do roly Moffa Gideona.
Vďaka bohatým zdrojom vašej planéty
som vytvoril novú generáciu brnenia Temných vojakov,
ukutú z beskarovej zliatiny.
Najvýraznejším zlepšením bude moja prítomnosť v ňom.
Giancarlo je rozprávač príbehov.
A veci si zvykne premyslieť.
Uvažuje o nich a potom sa do nich úplne vloží.
Keď pracujete s takýmto hercom,
v skutočnosti pracujete s partnerom.
Pomáhajú vám. Pýtajú sa vás správne otázky.
Takže je to naozajstná spolupráca.
Urobil som to raz tu, pretože sa mi páčilo, ako to vyzerá.
Ale potom som to urobil...
Vlastne som to urobil, aby som znovu dobyl domovskú planétu Mandalór.
A to sa mi páčilo tiež.
-Áno. -Takže to zahráme.
Súčasťou úspechu Manda je,
že hovoríme o mytológii a ceste hrdinu.
Dokonca aj cesta Moffa ako vojenského vodcu,
ako správcu galaxie s ambíciou,
dokonca aj jeho cesta je cestou hrdinu.
Pretože hľadá niečo, čo nemá.
Jeho prvá replika v prvej sérii je: „Máte niečo, čo chcem.“
Teda, je to silná vec.
Existuje tak veľa následkov, ktoré sa udiali
z dôvodu pádu Impéria.
A táto postava v Giancarlovi
bola určitou pripomienkou toho, čo bývalé Impérium bolo.
Nech žije Impérium!
Ale v mnohom je aj voľný agent a má svoje vlastné nápady.
Zdá sa, že Moff Gideon sa naozaj viac sústredil na materiály.
Mal Temný meč, ktorý mu umožňoval byť silnejším.
Vytvoril nové brnenie Temného vojaka.
Čo chýbalo tomu, čo chcel spojiť?
Bola to Sila, tá tomu chýbala.
Chce taký druh moci. Myslím, že tá to kompletizovala.
Boli ste talentovaní ľudia, ale váš čas uplynul.
Zato, ako vidíte, Mandalór bude žiť ďalej vo mne.
Jednou z výziev Mandalóru bolo,
že sme chceli naznačiť, že je na ňom skrytá základňa,
kde Moff Gideon uskutočňoval svoje experimenty.
A pomysleli sme si: „Aké by to prostredie malo byť?“
Pretože planéta sama o sebe bola zdevastovaná.
Pomysleli sme si, že by tam mali byť oblasti prírodných jaskýň
a to je miesto, kam by Impérium prišlo a upravilo trochu tej architektúry.
Ale potom do toho vložilo svoj imperiálny vzhľad.
Plánovali sme stíhačky TIE a chceli sme ich mať biele.
Potom sme si pomysleli: „Namiesto toho,
„aby len tak stáli na podlahe hangárov,
„čo keby sme ich zavesili na strop ako netopiere?“
Išlo o tie veľmi jemné emocionálne podnety,
ktoré sa snažíme vniesť, aby sme to umocnili.
„Toto je podzemné prostredie, toto je Impérium,
„ale vidíme nový kontext.“
A tak je teraz celé prostredie stredobodom
tohto obrovského boja na úplnom konci.
Sme v konečnom súboji medzi Moffom a Bo,
ktorý sa vyvinie do súboja medzi Mandom, dieťaťom a Bo, a Moffom Gideonom.
Na čom sme v podstate pracovali.
Poďme tento týždeň urobiť nejakú dobrú prácu.
Užime si pritom zábavu.
Takže, ideme na to, začíname skúšku.
A akcia.
V Rickovej epizóde, ôsmej epizóde, je veľa akcie.
Je to ťažké, ale mám rád tú výzvu.
Ten vyzeral dosť dobre.
Lateef je jedným z najlepších kaskadérov, s akým som v živote pracovala.
Je naozaj, naozaj dobrý.
V tejto sérii sme mali možnosť spolu urobiť pár kaskadérskych kúskov
a niekoľko súbojov a každý moment sa mi veľmi páčil.
Mojím najväčším problémom pri Katee je povedať jej nie.
Pretože chce robiť všetko, čo sa mi veľmi páči.
V jednom momente mi povedali:
„Dobre, potom sa šuchneš po podlahe, vytiahneš štít,
„a ochrániš Manda.
„Ale okamžite sa postavíš a začneš znova strieľať.
„Budú padať iskry.
„Ale nerob tieto veci, Katee, urobíme to s Joannou.“
A ja na to: „Je to len kĺzačka na kolenách, nie?“
„Beh, kĺzačka na kolenách, štít hore, zbrane, pokračovať, nie?“
A on, že: „Nuž, áno.“ A ja: „Dobre, paráda.“
Tak som to jednoducho urobila.
Bolo počuť JJ-a, nášho koordinátora kaskadérov, ako na konci kričí.
Kričal na mňa, ako by som bola jeho dieťa,
ktoré práve urobilo niečo, čo malo zakázané urobiť.
Na ktoré bol však aj trochu hrdý.
Bolo tam aj to: „Katee!
„To bolo úžasné.“
Bolo to také dobré a bola som na seba naozaj hrdá.
Vydaj mi Temný meč a doprajem ti smrť bojovníčky.
Viem, že vždy sa dalo tušiť, že jedného dňa
Moff Gideon pravdepodobne zomrie.
A to pre mňa vôbec nebol problém.
Otázkou bolo kedy a ako,
a aké zrejmé bude pre divákov vidieť, čo sa mu môže stať.
Páči sa mi táto franšíza, pretože nikdy nie je jasne definované,
čo sa skutočne stane.
Aj taký Luke Skywalker, keď je v zúfalej situácii, koná zúfalo.
Nevidíte ten brutálny koniec alebo smrť.
A vždy je tam možnosť povstať z popola.
Keď sa pozriem na Mandaloriána, začína ako veľmi osamelý jedinec.
Dal by sa jasne opísať ako osamelý pištoľník.
Urobiť z neho postavu, ktorá nielenže akceptuje rodinu,
a berie Grogua fakticky ako syna,
ale akceptuje do tej rodiny aj iných
a je arbitrom medzi rôznymi skupinami ľudí,
aby ich spojil, je preňho dosť veľká zmena.
Din Djarin je Mandalorián, ale nepochádza odtiaľ.
Stal sa ním na základe spôsobu, akým žije,
a aké hodnoty si cení a koho stretol.
A kto ho zachránil.
A Grogu je v tejto rodine nie preto, že je jeho biologickým otcom,
ale preto, že plnia tieto roly vo svojich životoch.
Odteraz budeš Din Grogu, mandaloriánsky učeň.
V Star Wars je to väčšinou o rodine.
Rôznych druhoch rodiny.
Nie len o tom, že je to tvoja mama alebo otec a blízki príbuzní,
ale o rodinách vytvorených z nevyhnutnosti.
Priateľoch, ktorí spoja sily,
ľuďoch, ktorí majú niečo spoločné, čo vytvorí puto
a stanú sa akoby rodinou.
Teraz je veľa rôznych interpretácií rodiny.
A myslím, že je to niečo, s čím sa ľudia stotožňujú
v tejto veľkej galaxii.
Je to viac o vašich hodnotách,
čo ste ochotní obetovať, čo vám je drahé.
A rola, ktorú vzájomne plníte vo svojich životoch.
Som rád, že sa to takto vyvinulo.
Neviem, či je to to, čo sme mali v pláne,
ale rozprávanie príbehu nie je vždy o tom. Je to o tom, čo objavíte a čo vznikne.
Vyriešenie tejto série spôsobom, akým sme to spravili,
nespĺňa jeden zo západných obrazov pištoľníka, ktorý ide ďalej,
a veci sa zmenia. Jeho prítomnosť pomohla veciam, aby sa niekam posunuli.
Ale to neznamená, že pištoľník tam patrí.
Možno si trochu oddýchne,
ale viete, že za rohom čakajú nové dobrodružstvá.
Môže to vyznieť ako ukončenie jedného dobrodružstva,
ale vždy je to začiatkom niečoho ďalšieho.
DISNEY GALÉRIA STAR WARS: MANDALORIÁN
AKO SA NATÁČALA TRETIA SÉRIA
Preklad titulkov: Juraj Hlavnička